Extreu les principals categories d'aquest text:
Maria Mercè Forteza (Mallorca, principis del segle xx - Mallorca (?), 1961)[a] podria ser l'autora de la primera pel·lícula sonora dirigida per una dona a l'Estat espanyol, el curtmetratge Mallorca, segons va assenyalar en el seu moment la Filmoteca Espanyola. Als voltants de la dècada de 1920 va ser ben coneguda com a cupletista i artista de varietats. Més que una biografia, se'n pot fer un recull d'informacions personals relativament disperses. El seu nom va saltar a la fama quan, el 4 de maig de 2020, la Filmoteca Espanyola va difondre la troballa inesperada d'un curtmetratge sonor, titulat Mallorca, on apareixia, en els crèdits, «Dirección MARIA FORTEZA», i que situaven en la franja 1932-1934. Tant l'obra com el nom i la personalitat de la directora els eren desconeguts, no així el productor Ramon Úbeda, però la seva conclusió era que es tractava de la primera dona que hauria dirigit un film sonor a a l'Estat espanyol. Curiosament, en les dades que van facilitar sobre el que sabien de Ramon Úbeda, de segon cognom Perelló, s'incloïa la frase «en 1927 es el operador en el registro de una actuación de la cupletista Maria Mercè que esta incorpora en sus espectáculos a partir de 1927», però no van relacionar que Maria Mercè i Maria Forteza eren la mateixa persona. Això es va saber quan, l'endemà, la web Industrias del cine va publicar en exclusiva la informació que havia obtingut de familiars de Maria Forteza, els quals també aportaven altres detalls importants com el fet que era la muller d'en Ramon. Mallorquina xueta, Mari Mercè (sic) va debutar el 1924 al Teatre Líric de Palma[b] amb el nom de Maruja la Isleñita, en una dècada en la qual van debutar al mateix teatre una sèrie d'actrius joveníssimes mallorquines que assolirien una gran celebritat com a cupletistes. També hi ha constatació de la seva actuació, com a Maruja la Isleñita, en el Teatre Balear el 6 de febrer de 1924. Llorenç Capellà, el 1999 en el seu llibre La Mallorca del clavell, fa referència al contingut del número del 26 de juny de 1926 del setmanari Arte y Valor, editat a Palma, en aquests termes: A l'hemeroteca de La Almudaina s'han trobat dades com ara que el seu debut, com a Maruja la Isleñita, va ser 28 de gener de 1924, que el 15 de novembre de 1925 Maria Mercè va actuar en el Teatre Victoria del barri de Santa Catalina o el 31 de gener de 1926 en el Cine Palace, posteriorment reanomenat Bellas Artes, després de les projeccions cinematogràfiques. L'alternança d'espectacles teatral, sobretot de varietats, i cinematogràfic en una mateixa sessió es va introduir a Mallorca el 1924. Per altra banda, segons indica l'investigador mallorquí Cristòfol-Miquel Sbert, en realitat les cupletistes cantaven uns vint minuts, però els seus espectacles podien durar tres hores, ja que, per completar-los, van començar a projectar documentals sobre elles mateixes, cosa que encaixa amb les filmacions que Ramon Úbeda li va fer el 1927. En un article del 1958 a la revista Santanyí es deia, sobre Maria Mercè, que «es distingia per l'elegància i riquesa del seu vestuari»; també que era col·laboradora i ajudant incansable de Úbeda en les seves aventures cinematogràfiques. En els anys trenta es produeixen diversos fets la seqüència dels quals no queda del tot clara amb les informacions disponibles. D'una banda, hi ha la realització del senzill curtmetratge Mallorca, amb direcció de Maria Forteza i producció de Ramon Úbeda, que la Filmoteca situa en els anys 1932-1934. Per altra banda, se sap que els dos es van casar a Sant Gervasi de Barcelona i que es van traslladar a la capital catalana.[c] El 1935 Úbeda va registrar, a Barcelona, la marca Fono Palma per a un establiment d'impressió de pel·lícules sonores i, efectivament, Estudios Fono Palma seria un dels vuit estudis de doblatge de films que hi havia a Barcelona l'any 1935 i estaria en els baixos del seu propi domicili. En els anys quaranta la família —havien tingut una filla— es trasllada a Lisboa i viuran a la Rúa Ferreira Lapa. Allí Maria Forteza va continuar desenvolupant la seva carrera artística,si bé va passar de cantar cuplets a cantar fados. Hauria cantat amb Amália Rodrigues, de qui esdevindrà molt amiga.
Maria Mercè Forteza : artista_o_autor, Mallorca : Entitat_Geopolítica, Filmoteca Espanyola : organització, Ramon Úbeda : actor_o_director, Perelló : persona, Maria Mercè : artista_o_autor, Maria Forteza : artista_o_autor, Industrias del cine : mitjans_massius, Ramon : actor_o_director, Mari Mercè : artista_o_autor, Teatre Líric : edifici, Maruja la Isleñita : artista_o_autor, Teatre Balear : organització, Llorenç Capellà : artista_o_autor, La Mallorca del clavell : obra_escrita, Arte y Valor : mitjans_massius, Palma : Entitat_Geopolítica, La Almudaina : mitjans_massius, Estat espanyol : Entitat_Geopolítica,  MARIA FORTEZA : artista_o_autor, Teatre Victoria : organització, Santa Catalina : Entitat_Geopolítica, Cine Palace : organització,  Bellas Artes : organització, Cristòfol-Miquel Sbert : persona, Santanyí : mitjans_massius, Sant Gervasi : Entitat_Geopolítica, Barcelona : Entitat_Geopolítica, Úbeda : actor_o_director, Fono Palma : empresa_privada, Estudios Fono Palma : empresa_privada, Lisboa : Entitat_Geopolítica, Rúa Ferreira Lapa : Entitat_Geopolítica, Amália Rodrigues : artista_o_autor